CELEX: 62006CA0346
Language: el
Date: 2008-04-03 00:00:00
Title: Υπόθεση C-346/06: Απόφαση του Δικαστηρίου (δεύτερο τμήμα) της 3ης Απριλίου 2008 [αίτηση του Oberlandesgericht Celle (Γερμανία) για την έκδοση προδικαστικής αποφάσεως] — Rechtsanwalt Dr. Dirk Rüffert als Insolvenzverwalter über das Vermögen der Objekt und Bauregie GmbH & Co. KG κατά Land Niedersachsen (Άρθρο 49 ΕΚ — Ελεύθερη παροχή υπηρεσιών — Περιορισμοί — Οδηγία 96/71/ΕΚ — Απόσπαση εργαζομένων στο πλαίσιο παροχής υπηρεσιών — Διαδικασίες συνάψεως συμβάσεων δημοσίων έργων — Κοινωνική προστασία των εργαζομένων)

24.5.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 128/9
            
         Απόφαση του Δικαστηρίου (δεύτερο τμήμα) της 3ης Απριλίου 2008 [αίτηση του Oberlandesgericht Celle (Γερμανία) για την έκδοση προδικαστικής αποφάσεως] — Rechtsanwalt Dr. Dirk Rüffert als Insolvenzverwalter über das Vermögen der Objekt und Bauregie GmbH & Co. KG κατά Land Niedersachsen
   (Υπόθεση C-346/06) (1)
   
   (Άρθρο 49 ΕΚ - Ελεύθερη παροχή υπηρεσιών - Περιορισμοί - Οδηγία 96/71/ΕΚ - Απόσπαση εργαζομένων στο πλαίσιο παροχής υπηρεσιών - Διαδικασίες συνάψεως συμβάσεων δημοσίων έργων - Κοινωνική προστασία των εργαζομένων)
   (2008/C 128/13)
   Γλώσσα διαδικασίας: η γερμανική
   Αιτούν δικαστήριο
   Oberlandesgericht Celle
   Διάδικοι στην υπόθεση της κύριας δίκης
   Rechtsanwalt Dr. Dirk Rüffert als Insolvenzverwalter über das Vermögen der Objekt und Bauregie GmbH & Co. KG
   κατά
   Land Niedersachsen
   Αντικείμενο της υποθέσεως
   Αίτηση για την έκδοση προδικαστικής αποφάσεως — Oberlandesgericht Celle — Ερμηνεία του άρθρου 49 της Συνθήκης ΕΚ — Εθνική νομοθεσία που επιβάλλει στις επιχειρήσεις που μετέχουν σε διαδικασία συνάψεως συμβάσεως εκτελέσεως δημοσίων έργων να αναλάβουν την υποχρέωση να τηρήσουν οι ίδιες, καθώς και οι επιχειρήσεις υπεργολαβίας που θα χρησιμοποιήσουν, τις διατάξεις περί κατωτάτου ορίου αμοιβών που προβλέπει η εφαρμοστέα στον τόπο της παροχής συλλογική σύμβαση
   Διατακτικό της αποφάσεως
   Η οδηγία 96/71/ΕΚ του Ευρωπαϊκού Κοινοβουλίου και του Συμβουλίου, της 16ης Δεκεμβρίου 1996, σχετικά με την απόσπαση εργαζομένων στο πλαίσιο παροχής υπηρεσιών, ερμηνευόμενη υπό το πρίσμα του άρθρου 49 ΕΚ, απαγορεύει, σε περιπτώσεις όπως η επίμαχη στην κύρια δίκη, νομοθετικό μέτρο, λαμβανόμενο από αρχή κράτους μέλους, το οποίο επιβάλλει στην αναθέτουσα αρχή να συνάπτει συμβάσεις έργων μόνο με επιχειρήσεις οι οποίες, κατά την υποβολή προσφοράς, αναλαμβάνουν γραπτώς την υποχρέωση να καταβάλλουν στους εργαζομένους τους ως αντάλλαγμα για την εκτέλεση των έργων αυτών τουλάχιστον την αμοιβή που προβλέπει συλλογική σύμβαση ισχύουσα στον τόπο εκπληρώσεως της παροχής αυτής.
   
      (1)  ΕΕ C 294 της 2.12.2006.